

## PLANINSKO DRUŠTVO BREŽICE

# vas vabi na izlet na

#### SLJEME (1033m)

**Odhod bo v nedeljo, 1. 10. 2023, ob 8. uri s parkirišča pred restavracijo Štefanič**

Turo bosta vodila Nadja Ivšić in Toni Hribar (PD Brežice).

**Težavnost:** lahka označena, relativno dolga pot

**Čas hoje:** 5 – 6 ur

**Potrebna oprema:** planinska oblačila in obutev (rezervno perilo, vetrovka, kapa, rokavice), priporočljive so pohodne palice.

**Prehrana in pijača:** iz nahrbtnika in v planinskih domovih na poti (Glavica, Grafičar, Puntijarka).

**Prevoz:**  s kombijem do Gajnic, strošek prevoza s kombijem in mestnim avtobusom je 10 € za člane in 12 € za nečlane

**Prijave** **do četrtka, 29. 9. 2023 do 15. ure pri:**

* **Nadji Ivšić preko SMS na telefonski številki 031 647 825 ali**
* **Toni Hribar - preko SMS na telefonski številki 041 365 642**

**Opis poti:**

Gornji Stenjevec – jama Veternica (320 m)- planinski dom Glavica (420 m) - planinski dom Grafičar (864 m) – vrh Sljemena (1033 m) – planinski dom Puntijarka (957 m) – spodnja postaja vzpenjače

Zaradi slabe časovno neprimerne povezave z vlakom (nedeljski vozni red) se bomo do Gajnic odpeljali s kombijem in potem z mestnim avtobusom do izhodišča v Gornjem Stenjevcu. Pot je od Gornjega Stenjevca do vhoda v jamo Veternica precej strma in traja približno 30 minut. Ob 10h je predviden voden ogled jame (4,5€), ki traja 1 uro. Če večina ne bo za ogled bomo nadaljevali preko Glavice vse do doma Grafičar (4h). Potem nas čaka še vzpon na vrh Sljemena (1h). Z vrha se bomo spustili v dolino z novo in moderno kabinsko žičnico (cena od min. 3,98 do max. 9,95€. Na licu mesta se bomo pogajali in poskušali doseči čim bolj ugodno ceno) oz peš do doma Puntijarka (1h) in nato v dolino (2h). V primeru vprašanj lahko pokličete Tonija na zgoraj navedeno številko vsak dan po 17. uri

***V primeru zelo slabe vremenske napovedi bo tura 24 ur pred odhodom odpovedana.***

Če se izleta ne boste mogli udeležiti, vas prosimo, da se najkasneje do ***petka, 29. 9. 2023, do 12.00 odjavite***, saj se s tem izognemo nevšečnostim ob samem odhodu. Hvala!

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

Želimo vam varno in srečno hojo ter lep planinski dan!